**Noua pensie aprobată de guvern**

*Val*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cum vorbesc astăzi prin sat babele clevetitoare,

În sfârşit, s-a aprobat “pensia de fată mare”

De al nostru parlament ce se zbate an de an,

Să ne-aducă, evident, la nivel european;

Şi, cum sunt pensionaţi, bâlbâiţi, cu capul tare,

Chiar peltici, ori…deocheaţi, nu îmi este de mirare

Să aud, creştin sadea, făr’ să am o altă vină,

Că şi-o babă poa’ să ia pensie c-ar fi virgină!

Nu îi trebuie decât, de la popă o hârtie,

În care să scrie-atât, că pe barba lui o ştie,

Şi nu-ncape îndoiala că ar fi făcut păcat

În figuri, sau mântuială, de când e, cu vr’un bărbat…

Chiar…de ar avea copii, cin’ să o mai ia la rost,

Când ştim de la liturghii de un caz ce a mai fost!

Plus, c-un “docoment” semnat, de “Prea Sfântul”, fiecare

Ia-n mod cert şi garantat “pensie de fată mare”!

Dar…cu noi e mai nasol, nu ne dă popa hârtie,

Cum el, fără Interpol, de la cârciumă ne ştie,

Unde, parcă-am fi ursiţi, când ne apucăm să bem…

Nu o mai lungesc, că ştiţi, ce lăudăroşi suntem!

Valeriu Cercel